stanford-oval/wikipedia huggingface dataset:
Janusz Sidło

| Mitalit | Mitalit | Mitalit |  |
| --- | --- | --- | --- |
|  Janusz Sidło |  Janusz Sidło |  Janusz Sidło |  |
Maa:   Puola
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Melbourne 1956 | keihäänheitto |  |
| EM-kilpailut  | EM-kilpailut  | EM-kilpailut  |  |
|  Kultaa | Bern 1954 | keihäänheitto |  |
|  Kultaa | Tukholma 1958 | keihäänheitto |  |
|  Pronssia | Ateena 1969 | keihäänheitto |  |
Janusz Jan Sidło (19. kesäkuuta 1933 Katowice, Puola – 2. elokuuta 1993 Varsova, Puola) oli puolalainen yleisurheilija, joka kilpaili pääasiassa keihäänheitossa.
Sidło voitti peräti 14 kertaa maansa mestaruuden ja osallistui viisiin olympiakisoihin, joista parhaana saavutuksena olympiahopea Melbournessa 1956. Euroopan-mestaruuden Sidło voitti kaksi kertaa vuosina 1954 ja 1958. Lisäksi Ateenassa 1969 hän voitti vielä pronssia. Euroopan-mestaruuskilpailuihin Sidło osallistui vuosina 1954, 1958, 1962, 1966, ja 1969.
Ensimmäisen ennätyksensä Sidło teki lokakuussa 1953, milloin hän heitti Euroopan ennätyksen 80,15 m Itä-Saksan Jenassa. Tulos jäi vain 26 cm maailmanennätyksestä. Sidło paransi vielä maailmanennätystä kesäkuussa 1956, jolloin hän heitti Tukholmassa 83,66 m.
Sidło menehtyi Varsovan sairaalassa 2. elokuuta 1993 pitkäaikaiseen sairauteen.
Johan Fredrik Lundenius

Johan Fredrik Lundenius (26. helmikuuta 1849 Uusikaupunki – 1. heinäkuuta 1911 Kakskerta) oli suomalainen hovioikeuden asessori, valtiopäivämies ja senaattori.
Lundeniuksen vanhemmat olivat piirilääkäri Anders Karl Gustaf Lundenius (1810–1883) ja Maria Elisabet Blom. Lundenius oli naimisissa vuodesta 1886 Signe Maria Gyllingin kanssa. Hän pääsi ylioppilaaksi 1867 Helsingin yksityislyseosta ja suoritti Helsingin yliopistossa tuomarintutkinnon 1870 ja valmistui filosofian kandidaatiksi 1874, molempien oikeuksien kandidaatiksi 1876 ja filosofian maisteriksi 1877. Lundenius sai varatuomarin arvon 1877. Hän oli Turun hovioikeuden kanslistina 1882–1884, ylimääräisenä viskaalina 1884–1885, notaarina 1885–1889, varakanneviskaalina 1890, sihteerinä 1890–1892, kanneviskaalina 1892–1893 ja asessorina 1893–1903, jolloin hänet erotettiin virasta ja karkotettiin samassa yhteydessä maasta. Hän oleskeli Ruotsissa 1903–1904 ja oli Suomeen paluun jälkeen Suomen senaatin oikeusosastolla senaattorina 1905–1909. Hän oli Turun kaupunginvaltuuston jäsen 1890–1905 ja valtuuston varapuheenjohtaja 1894-1905, samoin kuin Helsingin kaupunginvaltuuston jäsen 1910–1911.
Lundenius oli porvarissäädyssä valtiopäivillä Turun edustaja 1900 ja Loviisan edustaja 1904–1905.
Joel Perovuo

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 11. elokuuta 1985 (ikä 39)
Syntymäpaikka: Helsinki, Suomi
Pelipaikka: keskikenttäpelaaja
Pituus: 187 cm
Paino: 81 kg
Seura
Seura: Honka
Pelinumero: 21
Junioriseurat
1996–1998: EPS
1999–2004: Honka
Seurat
| Vuodet | Seura | O | (M) |
| 2004–2009 | Honka | 100 | (9) |
| 2005 | → FCK Salamat (laina) | 1 | (0) |
| 2010–2011 | Djurgårdens IF | 33 | (1) |
| 2011–2013 | HJK | 58 | (4) |
| 2014 | Jagiellonia Białystok | 4 | (0) |
| 2014 | → Jagiellonia II | 7 | (0) |
| 2014 | HJK | 10 | (0) |
| 2015– | Honka | 56 | (9) |
| Yhteensä | Yhteensä | 281 | (23) |
Maajoukkue
| 2010 | Suomi | 2 | (0) |
 Seurajoukkueuran tilastot kattavat vain kansalliset sarjat, päivitetty 25. heinäkuuta 2017.
Joel Iljits Perovuo (s. 11. elokuuta 1985 Helsinki) on suomalainen jalkapalloilija, joka edustaa Ykkösessä pelaavaa FC Honkaa. Hän on pelipaikaltaan keskikenttäpelaaja. Aikaisemmin Perovuo pelasi lähinnä hyökkäävässä roolissa, mutta sittemmin rooli on vaihtunut puolustavampaan.
Perovuo aloitti jalkapallon Espoon Palloseurassa, josta hän siirtyi FC Honkaan 13-vuotiaana. Hänet palkittiin vuonna 2005 Hongan lupaavimpana nuorena pelaajana. Ensimmäisellä liigakaudellaan, kaudella 2006, Perovuo teki lopullisen läpimurtonsa Hongan ykkösjoukkueessa, jossa edellistä kautta oli häirinnyt asevelvollisuuden suorittaminen. Kauden päätteeksi urheilulehti IS Veikkaaja valitsi hänet vuoden liigatulokkaaksi. Perovuo pelasi Hongassa vuoteen 2009 asti, minkä jälkeen hän siirtyi ruotsalaiseen Djurgårdeniin.
Elokuussa 2011 Perovuo siirtyi Helsingin Jalkapalloklubiin.
Alkukaudesta 2014 Perovuo pelasi puolalaisessa Jagiellonia Białystokissa. Osapuolet kuitenkin purkivat alun perin kahden kauden mittaiseksi solmitun sopimuksen jo neljän pelin jälkeen. Virallisesti syy on pelaajan ja seuran välinen kysymys, mutta epävirallisesti kyse oli seuran palkanmaksukyvystä.
Perovuo on pelannut Suomen A-maajoukkueessa kaksi maaottelua.
Aiheesta muualla

Kuvia tai muita tiedostoja aiheesta Joel Perovuo Wikimedia Commonsissa
Joel Perovuo (90minut.pl) (puolaksi)
Perovuon tiedot Veikkausliigan sivuilla
Joel Perovuo Soccerway-sivustolla (englanniksi)
Honka – Veikkausliiga
3 Heikkilä |
5 Aalto |
6 Voutilainen |
7 Levänen |
8 Savage |
9 Dongou |
10 Kaufmann |
11 Smith |
13 Murray |
14 Saarikivi |
15 Ollikainen |
16 Rasimus |
17 Rui Modesto |
19 Alegria |
20 Rale |
21 Koski |
24 Banahene |
26 Hatakka |
28 Huuhtanen |
31 Arko-Mensah |
33 Tammilehto |
88 Koskinen |
Valmentaja Vasara
Johan Fredrik Sebastian Gripenberg

Johan Fredrik Sebastian Gripenberg (1. helmikuuta 1801 Köyliö – 4. kesäkuuta 1865 Helsinki) oli suomalainen Venäjän keisarillisessa armeijassa palvellut kenraalimajuri.
Gripenbergin vanhemmat olivat majuri, tilanomistaja Nils Leonard Gripenberg ja Christina Gustava Rosbeck ja puoliso vuodesta 1826 Sofia Margareta Ascholin. Kenraaliluutnantti Johan Axel Gripenberg oli heidän poikansa. Johan Fredrik Sebastian Gripenberg tuli kersantiksi 1. Suomen jääkärirykmentin Turun pataljoonan Turun komppaniaan 1815, ylennettiin seuraavana vuonna porte-épée-vänrikiksi ja 1819 aliluutnantiksi rykmentin Hämeenlinnan pataljoonan Helsingin komppaniaan. Sieltä hänet kuitenkin siirrettiin pian 2. Suomen jalkaväkirykmentin Hämeenlinnan pataljoonan Janakkalan komppaniaan, vuonna 1820 1. Suomen jalkaväkirykmentin Vaasan pataljoonan Kokkolan komppaniaan ja 1821 edelleen mainitun pataljoonan adjutantiksi. Hänet ylennettiin luutnantiksi 1823 ja määrättiin 1. Suomen tarkk’ampujaprikaatin 2. Vaasan tarkk’ampujapataljoonan esikunnan adjutantiksi 1827. Vuonna 1830 hän siirtyi Henkivartioväen Suomen tarkk’ampujapataljoonan 3. komppaniaan.
Gripenberg oli pataljoonansa mukana kukistamassa Marraskuun kansannousua Puolassa 1831–1832. Alikapteeniksi hänet ylennettiin 1832, kapteeniksi 1833 ja majuriksi 1834, jolloin hänet siirrettiin Savonlinnan suomenmaalaiseen jalkaväkirykmenttiin. Seuraavana vuonna hän siirtyi 2. suomenmaalaiseen linjapataljoonaan ja 6. suomenmaalaiseen linjapataljoonaan vuonna 1838. Hänestä tuli 3. suomenmaalaisen linjapataljoonan komentaja vuonna 1841, everstiluutnantiksi hänet ylennettiin 1845 ja everstiksi 1852. Vuonna 1855 hän siirtyi komentajaksi 5. suomenmaalaiseen linjapataljoonaan, joka osallistui Krimin sodan aikana 1855 Helsingin puolustamiseen. Gripenberg määrättiin 2. suomenmaalaisen linjapataljoonan komentajaksi 1857. Tästä tehtävästä ja samalla sotapalveluksesta hän erosi kenraalimajurina elokuussa 1862.
Gripenberg edusti aatelissäädyssä Knorring-sukua  valtiopäivillä 1863–1864.
Sotakoira II

| Sotakoira II Kotiteollisuus |
| --- | --- | --- |

Cover-albumin tiedot
 Äänitetty : kevät–kesä 2012, Petrax- ja Sonic Pump -studiot
 Julkaistu: 21. syyskuuta 2012
 Tuottaja(t): Mikko Karmila
 Tyylilaji: hard rock, rock, punk, iskelmä
 Kesto: 48.51
 Levy-yhtiö: Megamania
Listasijoitukset
  Suomen virallinen lista: 2.
Kotiteollisuuden muut julkaisut
| Kotiteollisuus 2011 | Sotakoira II 2012 | Maailmanloppu 2013 |
Sotakoira II on lappeenrantalaisen metalli/rock-yhtye Kotiteollisuuden kahdestoista albumi. Albumi julkaistiin 21. syyskuuta 2012. Albumi koostuu cover-kappaleista ja se on jatkoa vuonna 2008 ilmestyneelle Sotakoira -levylle. Albumi nousi julkaisua seuraavalla viikolla Suomen virallisen listan sijalle kaksi.
Kappaleet

Suluissa alkuperäinen esittäjä. Sovitukset Kotiteollisuus + Mikko Karmila. ’’Aikaa ei ole’’ suomenkielinen sanoitus Jouni Hynynen.
Idoli – 02:59 (Juice)
Ei raha oo mun valuuttaa – 01:34 (Appendix)
Aikaa ei ole – 03:31 (Psychoplasma – I've been before)
Kadun lait – 04:10 (Jarno Sarjanen)
Jossain – 02:59 (Merja Rantamäki)
Kytät on natsisikoja – 00:46 (Kaaos)
Jeesukset – 01:19 (Lama)
Virsi – 04:42 (Juice Leskinen ETC)
Pitäis päästä telkkariin / Vittu – 02:52 (Välikausitakki)
Kone – 05:51 (Motelli Skronkle)
Haltin häät – 04:42 (Taiska)
Yksinäinen – 04:51 (Reijo Kallio)
Koottava lasinen muurahaispesä – 02:12 (Kari Peitsamo)
Manala – 06:28 (Haikara)
Kokoonpano

Jouni Hynynen – kitarat, laulu, basso
Janne Hongisto – basso, taustalaulu
Jari Sinkkonen – rummut, taustalaulu
Kokoonpano > Vierailevat muusikot

Mikko Karmila – kitara, basso, piano
Miitri Aaltonen – kitara, taustalaulu
Kaarle Viikate – taustalaulu
Euge Valovirta – banjo
Tomi Koivusaari – sitar
Jukka Puurula – viulu
Jone Nikula – kommentointi
Kokoonpano > Muut levyn tekoon osallistuneet

Mikko Karmila – tuottaja, äänittäjä, miksaaja
Mika Jussila – masteroija (Finnvox, 10. elokuuta 2012)
Arvostelut

Desibeli.net:
Imperiumi.net: 7+/10
Soundi:
Aiheesta muualla

Kotiteollisuus.com
Stabiilisuus

Stabiilisuus on meteorologiassa ja yleisemminkin hydrostatiikassa käytetty määre, joka kuvaa ilmakehän (tai muiden fluidien) herkkyyttä pystysuuntaiseen sekoittumiseen.
Meteorologiassa

Stabiilissa ilmakehässä liikahtamaan pakotettu ilmapaketti pyrkii palaamaan lähtötilaansa, kun taas instabiilissa eli labiilissa tilanteessa pieni pakotettu liike saa aikaan samansuuntaisen kiihtyvän liikkeen. Ilmakehän stabiilisuuden määrää sen lämpötilan pystyrakenne, koska kaasun tiheys riippuu sen lämpötilasta. Toisaalta kaasun kokema hydrostaattinen paine riippuu sen yläpuolella olevan kaasun massasta.
Jos tietty määrä kuivaa ilmaa tuodaan ilmakehässä alaspäin kilometrin verran, sen kokema paine kasvaa (koska sen yläpuolella on kilometri enemmän ilmaa), se puristuu kokoon ja lämpenee 9,78 astetta. Tätä lämpötilanmuutosta sanotaan (kuiva)adiabaattiseksi lämpenemiseksi. Vastaavasti ilma, jota nostetaan, jäähtyy. Jos nostetaan kosteaa ilmaa, siinä oleva vesihöyry saattaa tiivistyä, ja tiivistyminen vapauttaa energiaa. Jos nostetaan ilmaa, jonka suhteellinen kosteus on 100 %, tiivistyminen kompensoi adiabaattista jäähtymistä ja lämpötila laskee vähemmän. Tiivistymisen vaikutus riippuu lämpötilasta, koska lämpimämpään ilman mahtuu enemmän vesihöyryä, ja se vaihtelee tyypillisesti lähes nollasta noin viiteen asteeseen kilometrillä.
Ilmakehästä uhkaa tulla instabiili eli epävakaa, jos lämpötila laskee liian nopeasti korkeuden funktiona, eli jos liian alhaalla on liian lämmintä ilmaa. Tällöin syntyy nopeasti nostevoiman aiheuttamaa sekoittumista: turbulenssia tai konvektiota, ja epävakaus purkaantuu. Vain ilmakehän rajakerroksen alimmat metrit voivat lämmitä yliadiabaattisiksi tilanteessa jossa lämmitys on tehokkaampaa kuin sekoittuminen.
Ilmakehän stabiilisuuden tunteminen on tärkeää saasteiden leviämisen ennustamiselle, sekä sadekuurojen ja ukkosen sekä yleisemminkin konvektiivisten sääilmiöiden ennakoinnissa. Jälkimmäisen käyttöön on kehitetty joukko epävakaisuusindeksejä:
Showalterin indeksi
CAPE
K-indeksi
Lifted-indeksi
SWEAT-indeksi
Total totals -indeksi
Limnologiassa

Wilhelm Schmidt määritteli vuonna 1928 järven tai muun vesialtaan stabiilisuuden S sen pohjalta, paljonko tuulityötä pinta-alayksikköä kohti on tehtävä sen vesikerrosten sekoittamiseksi homogeeniseen vakiotiheyteen.
Olkoon järven potentiaalienergia Birgen (1916) esittämään tapaan
E_{p}=-{\frac {g}{A_{0}}}\int _{0}^{h}\rho Az{\textrm {d}}z,
missä ρ(z) on syvyydellä z (> 0) olevan (infinitesimaalisen) vesikerroksen tiheys, A0 järven pinta-ala, A(z) syvyydellä z sijaitsevan, järven horisontaalisen poikkileikkauksen pinta-ala, g putoamiskiihtyvyys ja h järven suurin syvyys.
Jotta tällainen kerrostuneisuus voitaisiin saavuttaa vapaasti valitusta homogeenisestä alkutiheydestä ρ0 alkaen, on tehtävä tuulityö
W=E_{p}-E_{p,0}={\frac {g}{A_{0}}}\int _{0}^{h}(\rho _{0}-\rho )Az{\textrm {d}}z
Jos nyt määritellään järven keskitiheys
\langle \rho \rangle ={\frac {1}{V}}\int _{0}^{h}\rho A{\textrm {d}}z,
missä V on vesitilavuus, sekä järven geometrisen keskipisteen syvyys
z_{g}={\frac {1}{V}}\int _{0}^{h}zA{\textrm {d}}z,
on Schmidtin stabiilisuus S ilmaistavissa keskitiheyttä vastaavan tuulityön ja alkutilaa vastaavan tuulityön erotuksena eli
{\begin{aligned}S&={\frac {g}{A_{0}}}\int _{0}^{h}(\rho _{0}-\langle \rho \rangle )Az{\textrm {d}}z-{\frac {g}{A_{0}}}\int _{0}^{h}(\rho _{0}-\rho )Az{\textrm {d}}z\\&={\frac {g}{A_{0}}}\left[\rho _{0}Vz_{g}-\int _{0}^{h}z_{g}\rho A{\textrm {d}}z-\int _{0}^{h}(\rho _{0}-\rho )Az{\textrm {d}}z\right]\\&={\frac {g}{A_{0}}}\int _{0}^{h}A(\rho _{0}z_{g}-\rho z_{g}-\rho _{0}z+\rho z){\textrm {d}}z={\frac {g}{A_{0}}}\int _{0}^{h}A(\rho _{0}-\rho )(z_{g}-z){\textrm {d}}z\end{aligned}}
Vaikka stabiilisuuden lausekkeessa esiintyy alkutiheys ρ0, ei sen arvolla ole merkitystä tuloksen kannalta.
Edellisen määritelmän nojalla hyvin sekoittuneelle järvelle (esim. täyskierron aikana) S = 0, ja mitä voimakkaammin järven vesi on kerrostunut, sitä suurempi on myös S.
Aiheesta enemmän

Holton, 1979: Introduction to Dynamical Meteorology
Some Girls

| Some Girls The Rolling Stones |
| --- | --- | --- |

Studioalbumin tiedot
 Äänitetty : Pathé Marconi -studiot, Pariisi lokakuu 1977– maaliskuu 1978
 Julkaistu: 9. kesäkuuta 1978
 Formaatti: LP, CD
 Tuottaja(t): Mick Jagger, Keith Richards
 Tyylilaji: rock, uusi aalto
 Kesto: 40.45
 Levy-yhtiö: Rolling Stones Records, Virgin Records
Listasijoitukset
  1. (1978)   1. (1 viikko, 6. heinäkuuta 1978)    2. (kesäkuu 1978)    2. (2. kesäkuuta 1978)    3. (14. heinäkuuta 1978)    3. (kesäkuu 1978)    4. (15. heinäkuuta 1978)    6. (1978)    11. (kesäkuu 1978)
The Rolling Stonesin muut studioalbumit
| Black and Blue 1976 | Some Girls 1978 | Emotional Rescue 1980 |
Singlet albumilta Some Girls
 ”Miss You” Julkaistu: 10. toukokuuta 1978  ”Beast of Burden” Julkaistu: 9. syyskuuta 1978  ”Respectable” Julkaistu: 15. syyskuuta 1978  ”Shattered” Julkaistu: 29. marraskuuta 1978
Some Girls on brittiläisen rockyhtyeen The Rolling Stonesin vuonna 1978 julkaistu albumi. Albumi sisältää vaikutteita erityisesti tuolloin suuressa suosiossa olleesta punkista.
Singlenä julkaistu disco-vaikutteinen kappale ”Miss You” oli suuri hitti erityisesti Yhdysvalloissa, jossa se nousi listaykköseksi. Sen siivittämänä Some Girls -albumista tuli Yhdysvalloissa Rolling Stonesin myydyin albumi.
Albumin kannen suunnitteli Peter Corriston.
Kappaleet

Kaikki kappaleet kirjoittaneet Mick Jagger ja Keith Richards, ellei toisin mainita.
A-puoli
Miss You – 4.48
When the Whip Comes Down – 4.20
Just My Imagination (Running Away With Me) – 4.38 (säv. Norman Whitfield/Barrett Strong)
Some Girls – 4.36
Lies – 3.11
B-puoli
Far Away Eyes – 4.24
Respectable – 3.06
Before They Make Me Run – 3.25
Beast of Burden – 4.25
Shattered – 3.47
Kokoonpano > The Rolling Stones

Mick Jagger – laulu, taustalaulu, sähkökitara, piano
Keith Richards – sähkökitara, taustalaulu, akustinen kitara, basso, laulu, piano
Charlie Watts – rummut
Ron Wood – sähkökitara, taustalaulu, pedal steel guitar, akustinen kitara, slidekitara, basso, bassorumpu
Bill Wyman – basso, syntetisaattori
Kokoonpano > Vierailijat

Mel Collins – saksofoni
Ian McLagan – urut, sähköpiano
Simon Kirke – congarummut
Sugar Blue – huuliharppu
Ian Stewart – piano
Sparta Praha

Sparta Praha on tšekkiläinen urheiluseura Prahan kaupungista. Sparta Prahan jääkiekkojoukkue on nimeltään HC Sparta Praha ja jalkapallossa joukkueen nimi on AC Sparta Praha. Seura on perustettu vuonna 1893. Jääkiekkojaosto perustettiin vuonna 1903. Lisäksi seurassa pelataan koripalloa. Seuran nimi on vuosien aikana vaihtunut lukuisia kertoja.
Jalkapallo

Jalkapallossa Sparta Praha on menestynyt hyvin. Se on ollut mukana 20 kertaa Mestarien liigassa ja sitä edeltävässä Euroopan cupissa, kuusi kertaa Cup-voittajien cupissa, kymmenen UEFA Cupissa, kahdeksan Intertoto Cupissa.
Jalkapallo > Saavutukset

Mitropa Cupin mestaruus (3 kertaa): 1927, 1935, 1964
Mitropa Cupin hopeaa (2 kertaa): 1930, 1936
Tšekin-mestaruus (9 kertaa): 2005, 2003, 2001, 2000, 1999, 1998, 1997, 1995, 1994
Tšekin hopeaa (2 kertaa): 2002, 2004
Tšekkoslovakian-mestaruus (24 kertaa): 1993, 1991, 1990, 1989, 1988, 1987, 1985, 1984, 1967, 1965, 1954, 1952, 1948, 1946, 1944, 1939, 1938, 1936, 1932, 1927, 1926, 1922, 1919, 1912
Tšekkoslovakian hopeaa (18 kertaa): 1992, 1986, 1966, 1958, 1953, 1951, 1950, 1949, 1947, 1943, 1940, 1937, 1935, 1934, 1933, 1931, 1930, 1925
Tšekkoslovakian pronssia (8 kertaa): 1983, 1970, 1969, 1956, 1955, 1948, 1929, 1928
Tšekin cupin mestaruus (3 kertaa): 2006, 2004, 1996
Tšekin cupin hopeaa (3 kertaa): 2002, 2001, 1994
Tšekkoslovakian cupin mestaruus (12 kertaa): 1992, 1989, 1988, 1984, 1980, 1976, 1972, 1964, 1946, 1944, 1943, 1909
Tšekkoslovakian cupin mestaruus (5 kertaa): 2003, 1987, 1986, 1975, 1967
Jääkiekko

| --- | --- |
HC Sparta Praha

Perustettu: 1903
Kotikenttä: Tesla Arena
Kapasiteetti: 16 995
Liiga: Extraliga
Päävalmentaja: Josef Jandac
Jääkiekossa Sparta Praha on yksi tämän hetken parhaista tšekkiläisistä seuroista. Se pelasikin vuonna 2007 Super Sixissä eli seurajoukkueiden EM-kisoissa.
Jääkiekko > Saavutukset

EHL hopeaa (1 kerta): 2000
Tšekin-mestaruus (4 kertaa): 2007, 2006, 2002, 2000
Tšekin hopeaa (1 kerta): 2001
Tšekkoslovakian-mestaruus (4 kertaa): 1993, 1990, 1954, 1953
Tšekkoslovakian hopeaa (10 kertaa): 2001,  1988,  1974,  1967,  1964,  1963,  1957,  1939,  1938,  1937
Tšekin liigacupin mestaruus (1 kerta): 2001
Spenglercupin voitto (2 kertaa): 1963, 1962
Spenglercupin hopeaa (1 kerta): 2004
Aiheesta muualla

Jalkapallo
Jääkiekko
Joe Arpaio

| Joe Arpaio |
| --- | --- |

Henkilötiedot
Syntynyt: 14. kesäkuuta 1932 Springfield Massachusetts
Kansalaisuus:   Yhdysvallat
Ammatti:  poliisi
Titteli:  Maricopan seriffi 1993–2016
Muut tiedot
 Nimikirjoitus
Joe Arpaio (s. 14. kesäkuuta 1932)  on entinen yhdysvaltalainen poliisi, joka toimi Maricopan piirikunnan seriffinä vuosina 1993–2016. Arpaio tuli tunnetuksi kovista otteistaan rikollisuutta vastaan, laittoman siirtolaisuuden vastustajana ja rodulliseen profilointiin liittyneistä oikeudenkäynneistä.
Elämäkerta

Arpaio syntyi Springfieldissä Massachusettsin osavaltiossa 14. kesäkuuta 1932. Hänen vanhempansa olivat maahanmuuttajia Italiasta. Täytettyään 18 vuotta Arapaio värväytyi armeijaan, mutta ei osallistunut taisteluhin Korean sodanaikana. Poliisin uransa hän aloitti Washingtonissa vuonna 1954. Vuonna 1957 hän liittyi DEA:n eli huumepoliisin edeltäjään U.S. Bureau of Narcoticsin riveihin ja jäi eläkkeelle huumepoliisista vuonna 1982 sen korkeimpana edustajana Arizonan osavaltiossa. Sittemmin hän perusti yhdessä vaimonsa kanssa matkailutoimstion Phoenixissa.
Vuonna 1993 Arpaio valittiin Maricopan piirikunnan seriffiksi. Myöhemmin hänet valittiin kaikkiaan viisi kertaa uudestaan virkaansa, ennen kuin hän viimein hävisi seriffinvaalit marraskuussa 2016. Otsikoihin Arpaio nousi ensimmäistä kertaa vuonna 1993, kun hän rakennutti ulkoilmavankilan laittomille siirtolaisille. Arpaio selitti menettelyään kovina toimina rikollisuutta vastaan. Tunnetuksi tuli myös Arapion tapa pakottaa vangit käyttämään vaaleanpunaisia alusvaatteita ja sukkia, sekä vanhanaikaisia mustavalkoraidallisia vankila-asuja. Arpaion vaaleilla voittanut seriffi Paul Penzone sulki sittemmin Arpaion ulkoilmavankilan.
Vuonna 2007 joukko latinotaustaisia henkilöitä nosti syytteet Arpaioa vastaan väittäen, että tämän alaiset poliisit pysäyttivät ihmisiä näiden rodun perusteella. Paikallisen oikeusistuimen tuomari Murray Snow määräsi väliaikaisen kiellon ihmisten pidätyksille heidän maahanmuuttajataustastaan riippuen vuonna 2011 ja kiellosta tehtiin pysyvä vuonna 2013, kun sama tuomari totesi poliisien pysäyttävän edelleen erityisesti latinotaustaisia henkilöitä poliisien etsiessä laittomia siirtolaisia. Tapaus johti lopulta liittovaltiotason tutkintaan ja Yhdysvaltain oikeusministeriö haastoi Arapaion oikeuteen useista kansalaisoikeuksien rikkomuksista, kuten latinotaustaisen siirtolaisten rankaisuista espanjan puhumisesta. Arpaio kutsui syytteitä noitavainoksi. Maricopan piirikunta päätti lopulta sopia syytteet. Sopimuksesta ei koitunut rahallisia korvauksia, mutta se velvoitti lisäkoulutukseen ja käytäntömuutoksiin.
Maaliskuussa 2012, pidetyssä lehdistötilaisuudessa Arpaio  väitti, että presidentti Barack Obaman syntymätodistus, jonka Valkoinen talo julkaisi 27. huhtikuuta 2011 on väärennös. Syyskuussa 2016 Arpaio ilmoitti vielä tutkivansa presidentti Obaman syntymätodistuksen aitoutta . Arpaio järjesti 15. joulukuuta 2016 tiedotustilaisuuden, jossa hän löysi "9 väärennettyä kohtaa",  Obaman syntymätodistuksen digitaalisesta versiosta.
Republikaanien presidenttikilvan aikaan vuonna 2015 Arpaiosta tuli yksi Donald Trumpin ehdokkuuden vankimmista kannattajista. Hän osallistui useisiin Trumpin kampanjakokouksiin ja piti puheen republikaanien kansalliskokouksessa. Trump kampanjoi puolestaan Arpaion uudelleenvalinnan puolesta vuonna 2016. Vuonna 2017 Arpaio todettiin syylliseksi liittovaltion tuomarin määräyksen huomiotta jättämisestä rodullista profilointia koskien. Arpaioa uhkasi kuuden kuukauden vankilatuomio. Elokuussa 2017 presidentti Donald Trump kuitenkin armahti Arpaion ennen rangaistuksen määräämistä, joka oli tarkoitus järjestää saman vuoden lokakuussa.
Aiheesta muualla

Kuvia tai muita tiedostoja aiheesta Joe Arpaio Wikimedia Commonsissa
Jonathan Horton

| Mitalit | Mitalit | Mitalit |  |
| --- | --- | --- | --- |
|  Horton vuonna 2009. |  Horton vuonna 2009. |  Horton vuonna 2009. |  |
Maa:   Yhdysvallat
Miesten telinevoimistelu
|  Olympialaiset  |  Olympialaiset  |  Olympialaiset  |  |
|  Hopeaa | Peking 2008 | rekki |  |
|  Pronssia | Peking 2008 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Pronssia | Rotterdam 2010 | kuusiottelu |  |
|  Pronssia | Tokio 2011 | joukkuekilpailu |  |
Jonathan Alan Horton (s. 31. joulukuuta 1985 Houston, Texas) on yhdysvaltalainen telinevoimistelija ja olympiamitalisti.
Horton saavutti Pekingin kesäolympialaisissa 2008 hopeaa rekillä ja pronssia joukkuekilpailussa. Kuusiottelussa hän oli yhdeksäs. Lisäksi hänellä on kaksi maailmanmestaruuskilpailujen pronssimitalia.
Aiheesta muualla

Virallinen kotisivu (Arkistoitu – Internet Archive) (englanniksi)
Jonathan Bender

Jonathan Rene Bender (s. 30. tammikuuta 1981) on entinen yhdysvaltalainen koripalloilija. Hän syntyi Mississippin Picayunessa ja pääsi vuonna 1999 NBA:han suoraan high schoolista. Varauksen teki Toronto Raptors, mutta peliseurana oli koko ammattilaisuran ajan Indiana Pacers.
Bender vetäytyi kaudella 2005–2006.
Jonathan Bennett

Jonathan Bennett voi tarkoittaa seuraavia henkilöitä:
Jonathan F. Bennett (1930–2024), brittiläinen filosofi
Jonathan Bennett (s. 1981), yhdysvaltalainen näyttelijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jonathan Bennett”, voi hakea sivunnimihaulla, laajalla sivunnimihaulla tai tekstihaulla.